Спас Антонов
Весело животно

chitanka.info

Спряхме с Руменчо и Дарка

пред животно в зоопарка.

Вирва то опашка къса,

маха две ръце големи.

Ту се смее, ту се въси,

ту се чеше по корема.

Закачиш ли го обаче —

с разни номера умее

я детенце да разплаче,

я старица да разсмее.

Някой шоколад подаде

през пробитата ограда.

Виж, ръката му целуна

тая весела…

(маймуна)

Заслуги

Имате удоволствието да четете тази книга благодарение на Моята библиотека и нейните всеотдайни помощници.

http://chitanka.info

Вие също можете да помогнете за обогатяването на Моята библиотека. Посетете работното ателие, за да научите повече.